Caster Semenya

Mokgadi Caster Semenya OIB (* Ga-Masehlong, naby Polokwane, 7 Januarie 1991) is 'n Suid-Afrikaanse middelafstandatleet wat in die 800 m-item spesialiseer. Sy het in hierdie baanitem Suid-Afrikaanse en wêreldkampioen geword.

Op 6 Julie 2010 het die Internasionale Vereniging van Atletiekfederasies (IAAF) toestemming verleen dat sy weer teen vroueatlete mag deelneem, na uitgerekte spekulasie oor haar geslag. Sy wen haar eerste wedloop na haar hertoetrede toe sy op 15 Julie 2010 gemaklik met 'n tyd van 2:04.22 by die Lappeenranta-spele in Finland wen.

Tydens die Olimpiese Somerspele van 2012 wen sy 'n silwermedalje in die 800 m-wedloop (later deur die IOK opgegradeer na goud). Semenya het by die openingseremonie die Suid-Afrikaanse vlag gedra.

Op 20 Augustus 2016 wen sy 'n goue medalje in die 800 m-wedloop by die Olimpiese Spele van 2016 in Rio de Janeiro, in 'n tyd van 1:55.28.

Titels 
 Olimpiese kampioen 800 m – 2016
 Afrikakampioen 800 m – 2015
 Wêreldkampioen 800 m – 2009
 Suid-Afrikaanse kampioen 800 m – 2009
 Afrika Jeugkampioen 800 m – 2009
 Afrika Jeugkampioen 1500 m – 2009

Medaljes

Persoonlike rekords

Persoonlike lewe en eerbetonings 
Semenya het tydens die Vryheidsdag op 27 April 2014 die Orde van Ikhamanga in brons ontvang.

Verwysings

Eksterne skakels 

  Caster Semenya se IAAF-profiel

Suid-Afrikaanse atlete
Geboortes in 1991
Lewende mense
Interseks
Olimpiese deelnemers